शीर्षक: एक महीने बाद, कैसा है 'आप' का नायक?\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
सर्दी की धूप का तकाज़ा था कि घर की बालकॉनी में बैठकर चाय पी जाए, पर बदलाव की आंधी की इतनी चर्चा थी कि मैं भी उसका हाल लेने के लिए रामलीला मैदान पहुंच गई.

जैसा सोचा था, वैसा ही पाया. ‘आप’ के आवेग में वहां हज़ारों की तादाद में जुटे आम आदमी और औरतों में ना जोश की कमी थी ना उम्मीद की.

पर 28 जनवरी 2014 तक का एक महीने का फ़ासला तय करते-करते अब हवा की गति कुछ मद्धिम हो गई है. जोश का रुख़ संकोच की तरफ़ हो गया है और कभी-कभी ठंडक की चुभन भी हो जाती है.

ये मेरी नहीं, रोज़ अख़बारों में छप रहे लेखों और टीवी चैनलों पर हो रही बहसों की नब्ज़ है. पर आम आदमी पार्टी के काम करने के तरीकों पर क्या इन्हीं गलियारों में सवाल उठ रहे हैं?

आम आदमी और औरतें, चाहे झुग्गी में रहने वाले हों या बड़ी कारों में चलने वाले- उनकी शाम की चाय पर बहस किसके पक्ष में है? लहर बरकरार है, धीमी है या मुड़ रही है? इसी का अंदाज़ा लगाने के लिए मैं पहुंची मुख्यमंत्री अरविंद केजरीवाल के विधानसभा क्षेत्र ‘नई दिल्ली’.

आम आवाज़ें

नई दिल्ली विधानसभा क्षेत्र को दिल्ली के वीवीआईपी इलाके के तौर पर जाना जाता है. इसी वीवीआईपी इलाके ने 15 साल से मुख्यमंत्री रहीं शीला दीक्षित के सामने चुना अपनी पहचान आम आदमी के तौर पर बनाने वाले अरविंद केजरीवाल को.

क़रीब 82,000 वोटों में से 44,000- यानी आधे से ज़्यादा केजरीवाल के हक में पड़े. पर उन्हीं वोटरों में से कुछ मुझे नाराज़ मिले. ज़ाकिर अली सब्ज़ी की रेड़ी लगाते हैं और इसी विधानसभा क्षेत्र में दशकों से बसी धोबी घाट की झुग्गी में रहते हैं.

उन्होंने मुझसे कहा, “क्या ज़रूरत है इनको पुलिस से बहस करने की, इन्हें पहले ज़रूरी मुद्दों पर काम करना चाहिए, बिजली-पानी के लिए हम अभी तक तरस रहे हैं, हमारे घरों में कोई मीटर थोड़े ही लगे हैं.”

अपनी पोती के साथ बैठे ज़ाकिर ने तो ये तक कह डाला कि आने वाले समय में भी अगर उनके जैसे आम लोगों के हित में काम नहीं हुआ तो वो वापस कांग्रेस या बीजेपी को वोट देने के बारे में सोचेंगे.

ज़ाकिर से ठीक उलट उनकी पड़ोसन निकलीं. दो बच्चों की मां उर्मिला ने आम आदमी पार्टी को वोट नहीं डाला था. वह हमेशा से कांग्रेसी रही हैं.

पर फिर खुद ही कहने लगीं कि अब मन बदल भी सकता है, ख़ास तौर पर दिल्ली पुलिस से जुड़ी आप पार्टी की मुहिम के बाद.

उर्मिला बोलीं, “पचास साल से बाकी दोनों बड़ी पार्टियों को लोगों ने दिया,...